Fento mariño - Wikipedia, a enciclopedia libre
Fento mariño
A. auritum
O fento mariño (Asplenium marinum ou Asplenium auritum), é unha especie de fento pertencente á familia Aspleniaceae. Medra en todo o litoral atlántico europeo e mediterráneo. Aparece nas tres provincias costeiras galegas.
É un fento con rizoma oblicuo, cuberto de páleas linear-lanceoladas, con ápice filiforme, de castaño-claras a castaño-escuras. Frondes de até 58 cm, en fascículos laxos; pecíolo xeralmente menor que a lámina, de castaño avermellado a negro acastañado; raque castaño avermellado, verdoso no ápice; lámina 8-37 x 2-8 cm, 1-pinnada,oblongo-lanceolada, coriácea, raramente membranácea; pinnas 1,25-3,5 x0,7-1,5 cm, até 40 a cada lado do raque, curtamente pecioluladas, sésiles ou decorrentes,ovadas, subromboidais ou oblongas, obtusas e asimétricas na base, coa marxe crenada, dentada ou serrada; nervios 2-4 veces bifurcados. Soros(2)6-12(18) por pinna, oblongos, largos, xeralmente non confluentes. Esporas (23)27-32(38) μm de diámetro, ovais, xeralmente con perisporio cristado, con cristas pouco elevadas, reticulado-verrugoso nas aréolas. Ten un número de cromosomas de 2n = 72; n = 36.[1]
Atópase en cantís mariños abeirados das vagas, tanto calcarios coma silíceos; rara vez no interior. Litoral atlántico europeo. Adoita medrar nas fendas das rochas.
Medra a plena luz, aínda que atura a sombra, requirindo calor. Aparece no piso colino principalmente. Cómpre de invernos suaves e humidade atmosférica alta. Prefire os solos moi secos (indicador de solos secos), ricos en bases (pH de 5,5 a 8, indiicador de alcalinidade) e moi pobres en azote.
Medra en todo a Europa atlántica, macaronésica, e en boa parte da beiramar mediterránea occidental. Na península ibérica aparece en toda a costa cantábrica e atlántica. Con pequenas poboación en Xirona, Illas Baleares e Valencia. En Galiza medra nas provincias da Coruña, Lugo e Pontevedra.
Asplenium auritum foi descrita por Peter Olof Swartz y publicado en Journal für die Botanik 1800(2): 52. 1801.[2]
O nome galego ‘fento mariño’ (en portugués feto-marinho) refírese ao seu hábitat natural.
O nome científico do xénero Asplenium fai referencia ao uso terapéutico que se daba a estas plantas durante a dade Media para sandar doenzas ligadas co bazo (exceso de bile negra). Así, Asplenium sería unha adaptación ao latín do grego "splen" (bazo). marinum: epíteto referido ao hábitat mariño. auritum: epíteto que significa "orellán".[3]
↑ Fento mariño en Flora Vascular
↑ "Fento mariño". Tropicos.org. Missouri Botanical Garden. Consultado o 22 de setembro de 2012. ↑ en Epítetos Botánicos
↑ Fento mariño en PlantList
Wikimedia Commons ten máis contidos multimedia na categoría: Fento mariño Control de autoridades
EOL: 6085038
GBIF: 7310912
NCBI: 147937
Traído desde "https://gl.wikipedia.org/w/index.php?title=Fento_mariño&oldid=4017241"	Categorías: AspleniumFentosFentos de GaliciaPlantas descritas en 1753Categorías ocultas: Wikipedia:Artigos con identificadores EOLWikipedia:Artigos con identificadores GBIFWikipedia:Artigos con identificadores NCBI	Menú de navegación
العربيةCebuanoCymraegDeutschEnglishEuskaraFrançaisNederlandsNorsk bokmålPortuguêsSvenskaУкраїнськаWinaray	Editar as ligazóns	A última modificación desta páxina foi o 29 de agosto de 2016 ás 21:09.